असमां जहांगीर नहीं रहीं. अचानक, लगभग हतप्रभ कर देने वाली, मौत (दिल का दौरा) ने उन्हें हमसे ऐसे समय छीन लिया जब इस क्षेत्र को उनकी सबसे ज्यादा जरुरत थी. जब युद्ध का उन्माद चरम पर हो और भारत और पाकिस्तान के बीच नफ़रत की भाषा हावी हो, दर्जनों की संख्या में आम नागरिक और सैनिक मारे जा रहे हों, असमां की आवाज़ शांति के प्रति दृढ़ और अटल थी. उन्हें न तो कोई खरीद सकता था, न ही कोई सरकार लुभा सकती थी. शांति के अपने मिशन में वो सबके लिए उदहारण और प्रेरणास्रोत थीं.